રાજકોટના ઓશો સત્ય પ્રકાશ ધ્યાન મંદિરે કાલથી ર૧ દિવસીય સક્રિય ધ્યાન પ્રયોગો
રાજકોટ, તા. ર૮ : પ્રતિ વર્ષની માફક આ વર્ષે પણ વિશ્વભરમાં ઓશો સક્રિય ધ્યાન યજ્ઞ ૧ માર્ચ થી ર૧ માર્ચ સુધી ચાલશે. ઓશોની આ ધ્યાન પધ્ધતિ ઘણી પ્રસિધ્ધ અને લોકપ્રિય થયેલી છે. તેના અનુસંધાને રાજકોટમાં આવેલ ઓશો સત્ય પ્રકાશ ધ્યાનમંદિર, ગોંડલ રોડ, મવડી રેલ્વે ફાટક પાસે વૈદવાડી, પર સવારે ૬ થી ૭ નિયમિત આ ધ્યાન પ્રયોગ થશે. સક્રિય ધ્યાન (એક કલાકના) ધ્યાન પ્રયોગની સમજુતી નીચે મુજબ છે.
બંને હાથ ઉપર કરો અને કુદવાનું ચાલુ કરો. પુરી તાકાતથી મહામંત્રી ''હૂં-હૂં-હૂં'' નો ઉચ્ચારો કરો મહામંત્ર 'હું'ની ચોટ નાભિ કેન્દ્ર પર પડે છે. આ ચરણને તીવ્રતાના શીખર સુધી લઇ જાઓ.
પાંચમા ચરણની સમજુતિ : શરીરને ઢીલુ છોડી દો ભીતર છવાયેલ આનંદને વેગ આપો. અને અહોભાવથી નાચો, ગાઓ અને ઉત્સવ મનાવો. ઉપર મુજબના ધ્યાન પ્રયોગમાં સહભાગી થવા સ્વામિ સત્યપ્રકાશ ધ્યાન મંદિરનું હાર્દિક આમંત્રણ છે.
નવા મેગેઝીનો ઉપલબ્ધ
રાજકોટ સંબુધ્ધ રહસ્યદર્શી સદ્ગુરૂ ઓશોના અમુલ્ય પ્રવચનો સાંભળવા ખરેખર જીવનના એક લ્હાવારૂપ છે. જેમાં વિવિધ મેગેઝીનો માર્ગદર્શન રૂપ બનાવી અસંખ્ય સાધકોએ જીવનને સુવર્ણમયી બનાવી દીધું છે. ત્યારે ફરી ઓશોના સાહિત્યરૂપી દરિયામાં જ્ઞાનની ડૂબકી લગાવવાનો સમય આવી ગયો છે. ઓશો પ્રવચનો સાંભળી-સંભળાવી જીવન યાત્રામાં બદલાવ લાવવા માંગતા માનવીઓ માટે 'યૈસ ઓશો' 'ઓશો વર્લ્ડ' તથા 'ઓશો શૂન્ય કે પાર' નામના મેગેઝીનો ઓશો સત્ય પ્રકાશ ધ્યાન મંદિરે ઉપલબ્ધ કરાવી તથા લોકો સુધી પહોંચાડવાની જ્ઞાન - ગંગા રૂપી યાત્રા છેલ્લા ૪૪ વર્ષોથી સ્વામી સત્ય પ્રકાશ દ્વારા અવિરતપર્ણ આગળ ધપાવાઇ રહી છે.
ઉપરોકત મેગેઝીનોના વાર્ષિક મેમ્બર બનવા માટે તથા ઘર બેઠા મેળવવા માટે ઓશો સત્ય પ્રકાશ ધ્યાન મંદિર, ગોંડલ રોડ, વિવેકાનંદ ઓવરબ્રીજ પાસે, ૪ વૈદવાડી, રાજકોટ પર સંપર્ક કરી શકાય છે. તેમજ વિશેષ માહિતી માટે સ્વામી સત્ય પ્રકાશ ૯૪ર૭ર પ૪ર૭૬, જયેશભાઇ કોટક ૯૪ર૬૯ ૯૬૮૪૩, રાજનભાઇ સંઘાણી ૯રર૭પ ૭૬૮૯૧નો સંપર્ક થઇ શકે છે. (૯.ર)